
                                                                          ANEXA LA HCL nr. ________ / ____________

CONTRACT DE ASOCIERE

Cap.I. PARTILE CONTRACTANTE

Art.1. Prezentul contract se incheie intre :

1.1. MUNICIPIUL TIMISOARA, prin Consiliul Local al Municipiului Timisoara, reprezentat prin Primar- dl. Gheorghe Ciuhandu si Secretar-dl. Ioan Cojocari, cu sediul in Bv. C.D. Loga nr.1, cod fiscal nr.14756536, 
        si
1.2. CLUBUL SPORTIV MUNICIPAL sediul in Timisoara str. F.C. Ripensia  nr. 29, cod fiscal nr. 5776763 cont bancar nr. RO86TREZ6215003XXX000219, deschis la Trezoreria Municipiului Timisoara, reprezentat prin d-nul Paul Stiniguta, in calitate de director coordonator.
Cap.II. OBIECTUL CONTRACTULUI

Art.2. Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive de performanta,  prin asigurarea conditiilor organizatorice si materiale pentru practicarea disciplinelor sportive la nivel de performanta in Municipiul Timisoara, imbunatatirea nivelului de performanta al sportivilor din Clubul Sportiv Municipal Timisoara in cadrul actiunilor sportive, precum si promovarea imaginii municipiului Timisoara, in plan national si international.
Cap. III. DURATA CONTRACTULUI

Art.3. Prezentul contract se incheie pe o perioada de 2 ani, incepand cu data intrarii in vigoare a hotaririi Consiliului Local prin care s-a aprobat asocierea si pana la data de 31.12.2011.

Cap.IV. CONTRIBUTIA  PARTILOR

Art.4.Contributia partilor contractante in cadrul asocierii, este urmatoarea: 

4.1. Municipiul Timişoara contribuie în cadrul asocierii, cu următoarele:
1. Asigura accesul si folosinta gratuita a obiectivelor cu destinatie sportiva (sali de sport) aflate in proprietate sau administrare, la antrenamentele si competitiile sectiilor Clubul Sportiv Municipal Timişoara.
2. Contribuie financiar , in conditiile legii, cu suma de 100.000 lei pe an bugetar, de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive ’’), pentru activitatea sportiva a sectiilor Clubul Sportiv Municipal Timişoara.
3. Contributia financiara se aloca pentru durata anuala a calendarului competitional. 

Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
4.Categoriile de cheltuieli care se pot suporta din bugetul local, aferente contributiei Municipiului Timisoara, conform HG nr. 1447/2007, privind aprobarea Normelor financiare pentru activitatea sportiva, sunt precizate detaliat in cap.II din Anexa 1,la prezentul contract. 
4.2. Clubul Sportiv Municipal Timişoara contribuie in cadrul asocierii, cu urmatoarele:

1. Administreaza sumele alocate de la bugetul local pentru acoperirea in mod exclusiv a cheltuielilor sectiilor sportive,legate de pregatirea sportiva si desfasurarea calendarului competitional,conform prevederilor HG nr.1447/2007, a altor prevederi legale şi numai în scopul pentru care a fost încheiată prezenta asociere;
2. Asigura acoperirea tuturor cheltuielilor, cu excepţia celor acoperite din bugetul local prin alocarea sumei prevăzute la pct.4.1.,subpct.2,necesare organizării şi desfăşurării activitatii sectiilor clubului.

Categoriile de cheltuieli pe care C.S.Municipal le suporta ca si contributie proprie, sunt cuprinse detaliat in cap.III din Anexa 1, la prezentul contract. 
3. Acorda la toate competitiile acces gratuit, tuturor persoanelor, cu exceptia actiunilor caritabile ;

4. Promoveaza imaginea municipiului Timisoara si a Consiliului Local al Municipiului Timisoara prin inscriptionarea vizibila  pe echipamentele de competitie a insemnelor acestora, respectiv pe toate materialele promoţionale aferente competiţiei şi evenimentele media.
5. Participa la actiunile organizate de consiliul local la care este invitat, prin actiuni sportive demonstrative ;

6. Sa prezinte la începutul fiecărui an competiţional, calendarul competiţional şi să întocmească împreună cu Serviciul Administrare Baze Sportive programul de folosire a obiectivelor sportive încredinţate. Neprezentarea calendarului competiţional va atrage de la sine pierderea gratuităţii asupra obiectivelor sportive prevăzute la pct.4.1,subpct.1.;

7. Reprogrameaza antrenamentele sau meciurile la solicitarea Primăriei Municipiului Timişoara în cazurile în care aceasta organizează acţiuni de interes pentru comunitate sau cu ocazia unor lucrări de reparaţii curente la obiectivele sportive prevăzute la pct.4.1,subpct.1;

8. Respecta Regulamentul de Ordine şi Funcţionare al obiectivelor sportive prevăzute la pct.4.1,subpct.1.
9.  Are obligatia realizarii in fiecare an a obiectivelor de performanta sportiva asumate.

In anul competitional 2010 clubul va obtine :
- 105 medalii la Campionate nationale si clasari nationale;

- 10 medalii la competitii internationale si clasari internationale ; 

- selectia unui numar de sportivi din sectiile clubului in loturile nationale si lotul olimpic al Romaniei.

10. pentru anul competitional 2011, obiectivele de performanta a caror realizare intra in obligatia C.S. Municipal, vor fi aprobate prin Hotarare de Consiliu Local.
11. Organizarea din punct de vedere logistic şi tehnic a unor competitii , in colaborare cu parteneri locali, la toate disciplinele sportive ( minim 20 de competitii);
12. Incheierea de protocoale cu cluburile de juniori locale, pentru sportivii de top care termina junioratul, asigurand concentrarea valorilor locale in cadrul C.S.Municipal ;

13. Prin atitudinea, comportamentul si manifestarile lor, conducatorii, sportivii si angajatii Clubului Sportiv Municipal, vor promova un climat de fair-play si nu vor afecta imaginea Municipiului Timisoara.
14.(1) La sfarsitul calendarului competitional C.S.Municipal va prezenta situatia rezultatelor sportive obtinute.

     (2)  Neindeplinirea obiectivelor de performanta sportiva cuprinse la pct.4.2.,subpct.9, duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.4.1,subpct.2 si3.Dovada cheltuirii acestor sume in scopurile mai sus  mentionate, se va face cu acte justificative puse la dispozitia Municipiului Timisoara.
Cap.V.MODALITATI DE PLATA

Art.5. Municipiul Timisoara efectueaza platile prezentului contract astfel:

1.In baza contractului de asociere,se va achita un avans de maxim 30% din contributia aferenta primei etape prevazute la pct.4.1.subpct.3, in limita bugetului disponibil, in baza referatului transmis de catre clubul sportiv;

2. Diferenta din contributia anuala se va achita in transe lunare sau trimestriale, in limita bugetului disponibil, in baza referatelor transmise de catre clubul sportiv si a documentelor justificative depuse.

Cap.VI. MODIFICAREA CONTRACTULUI
Art.6.Modificarea contractului poate interveni prin acordul de vointa exprimat al partilor, prin act aditional. 

Art.7. In cazul neindeplinirii vreuneia dintre obligatiile contractuale din partea Clubului Sportiv Municipal Timişoara , Municipiul Timisoara poate proceda la rezilierea sau la modificarea unilaterala a contractului de asociere.

Cap.VII. INCETAREA CONTRACTULUI
Art.8. Încetarea prezentului contract poate avea loc în următoarele cazuri :

1. la împlinirea termenului pentru care a fost încheiat;

2. înainte de expirarea termenului, prin acordul comun al celor doua părţi, la iniţiativa uneia dintre acestea, cu restituirea sumelor alocate de la bugetul local ;

3. pentru neîndeplinirea sau îndeplinirea necorespunzătoare a clauzelor prezentului contract. În această situaţie sumele alocate de la bugetul local şi neutilizate vor fi restituite bugetului local.
4.dacă se constată că sumele alocate din bugetul local nu sunt administrate corespunzător, în conformitate cu prevederile prezentului contract şi a prevederilor legale în vigoare, situaţie în care C.S.Municipal are obligaţia restituirii acestora la bugetul local.

Cap.VIII. CLAUZE SPECIALE
Art.9:(1) Activitatea financiară a Clubului Sportiv Municipal Timişoara, cu privire la modul de cheltuire a sumelor alocate din bugetul local, va fi controlata de catre o comisie care va fi numita prin Dispozitie a Primarului Municipiului Timisoara.

          (2) În acest sens, Clubul Sportiv Municipal Timişoara va pune la dispoziţia Municipiului Timisoara, toate documentele legate de sumele alocate prin prezenta hotărâre.Justificarea şi decontarea cheltuielilor ocazionate de calendarul competitional al sectiilor clubului se vor realiza numai pe bază de acte doveditoare, conform legii.
          (3) Serviciul Audit Public Intern din cadrul  Primariei Timisoara va audita modul de derulare al contractului in conformitate cu legislatia specifica activitatii de audit public intern, clubul sportiv  punand la dispozitie intreaga documentatie solicitata.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
Art.10. Municipiul Timisoara nu preia si nu răspunde în nici un fel de eventuale  debite sau obligaţii financiare sau de altă natură ale Clubului Sportiv Municipal Timisoara , contracte  încheiate anterior intrării în vigoare a prezentului contract.
Cap.IX. LITIGII

Art.11. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorial si material. 
Art.12. Prezentul contract a fost incheiat in 4 exemplare, cate doua pentru fiecare parte contractanta. 

MUNICIPIUL TIMISOARA,          
           CLUBUL SPORTIV MUNICIPAL                                              

           PRIMAR,                                                       DIRECTOR COORDONATOR,

           SECRETAR

